SK Úradný vestník Európskej únie C 100/25

Aktualizácia zoznamu povolení na pobyt uvedených v článku 2 ods. 16 nariadenia Európskeho parlamentu a Rady (EÚ) 2016/399, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc) (kodifikované znenie) (1)

(2018/C 100/12)

Zoznam povolení na pobyt, uvedených v článku 2 ods. 16 nariadenia Európskeho parlamentu a Rady (EÚ) 2016/399 z 9. marca 2016, ktorým sa ustanovuje kódex Únie o pravidlách upravujúcich pohyb osôb cez hranice (Kódex schengenských hraníc), sa uverejňujú na základe informácií, ktoré členské štáty poskytli Komisii v súlade s článkom 39 Kódexu schengenských hraníc (kodifikované znenie).

Mesačná aktualizácia je uverejnená v Úradnom vestníku Európskej únie a zároveň je k dispozícii aj na webovej stránke Generálneho riaditeľstva pre vnútorné záležitosti.

ČESKÁ REPUBLIKA

Nahradenie informácií uverejnených v Ú. v. EÚ C 77, 15.3.2014

ZOZNAM POVOLENÍ NA POBYT VYDÁVANÝCH ČLENSKÝMI ŠTÁTMI

1. Jednotný formát

A. Povolenie na pobyt vydávané v súlade s jednotným formátom (preukaz totožnosti)

B. Povolenie na pobyt vydávané v súlade s jednotným formátom (nálepka)

Povolenie na pobyt vydávané vo forme jednotnej nálepky v cestovnom doklade. Nálepka bola vydávaná do 4. júla 2011 s maximálnou dobou platnosti 10 rokov – v obehu do 4. júla 2021. Táto nálepka sa používa aj ako doklad o povolení na pobyt vydávaný diplomatom, konzulárnym úradníkom a iným zamestnancom diplomatických misií.

Typ povolenia na pobyt – zoznam účelov

Číslo uvedené v políčku 6.4 – typ povolenia Vysvetlenie čísel Číslo uvedené v políčku 6.4 – typ povolenia Vysvetlenie čísel 0 Zdravotný účel 49 Poskytnutá medzinárodná ochrana (azyl) 2 Kultúrny cieľ 54 Poskytnutá medzinárodná ochrana (doplnková ochrana) 4 Pozvanie 56 Osoba s dlhodobým pobytom v inom členskom štáte 5 Politické dôvody/oficiálne pozvanie 57 Rodinný príslušník osoby, ktorá má dlhodobý pobyt v inom členskom štáte 6 Obchodné účely (samostatne zárobkovo činná osoba) 58 Rodinný príslušník vedecko-výskumného pracovníka 7 Činnosti súvisiace so športom 59 Rodinný príslušník držiteľa modrej karty vydanej iným členským štátom 17-20 Rodinné/súkromné dôvody 60 Zlúčenie štátnych príslušníkov tretích krajín 23 Na účely štúdia, výmen žiakov, neplateného odborného vzdelávania alebo dobrovoľnej služby (smernica 2004/114/ES) 67 Predchádzajúce povolenie na pobyt bolo zrušené 24 Iný účel štúdia, ktoré nie je zahrnuté v smernici 2004/114/ES 68 Osoba s dlhodobým pobytom (CZ) 25 Účely vedeckého výskumu (smernica 2005/71/ES) 69 Osoba s dlhodobým pobytom (EÚ). 27 Pracovné účely (zamestnanie) 78 Pracovné účely (investície) 28 Držiteľ modrej karty 79 IKT 36 Pracovné účely (podnikanie) 80 Mobilné IKT 41 Povolenie na pobyt z humanitárnych dôvodov 88 Iné účely 42 Pobyt udelený z dôvodov odôvodňujúcich osobitné posúdenie 91 Povolenie zotrvať na území (zákon č. 326/1999 Zb., zákon o pobyte cudzincov na území Českej republiky) 43 Národný záujem alebo medzinárodné záväzky 95-98 Zlúčenie rodiny 47 Trvalý pobyt – bývalý žiadateľ o medzinárodnú ochranu 99 Iné účely 48 Povolenie na pobyt maloletého vo veku do 18 rokov (rodinné dôvody)

Na jednotnom formáte povolenia na pobyt sa uvádzajú iba vyššie uvedené čísla a sú určené pre vnútroštátne použitie, najmä na štatistické účely. Číslo je uvedené na povolení na pobyt spolu s povinnými poznámkami stanovenými v príslušných smerniciach (číslo je pre poznámkami). Číslo však nemení význam povinných poznámok.

Smernica Povinné poznámky v príslušnom jazyku Smernica Rady 2009/50/ES z 25. mája 2009 o podmienkach vstupu a pobytu štátnych príslušníkov tretích krajín na účely vysokokvalifikovaného zamestnania V políčku pre druh povolenia: „modrá karta EÚ“ V políčku pre poznámky: „bývalý držitel modré karty EU“ Smernica Európskeho parlamentu a Rady 2014/66/EÚ z 15. mája 2014 o podmienkach vstupu a pobytu štátnych príslušníkov tretích krajín v rámci vnútropodnikového presunu V políčku pre druh povolenia: „ICT“ alebo „mobile ICT“ Smernica Rady 2003/109/ES z 25. novembra 2003 o právnom postavení štátnych príslušníkov tretích krajín, ktoré sú osobami s dlhodobým pobytom. V políčku pre druh povolenia: „povolení k pobytu pro dlouhodobě pobývajícího rezidenta - ES“ V políčku pre poznámky: „Mezinárodní ochrana poskytnuta [MS] dne [date]“.

2. Všetky ostatné doklady vydávané štátnym príslušníkom tretích krajín rovnocenné s povoleniami na pobyt

A. Průkaz o pobytu rodinného příslušníka občana Evropské unie / Pobytový preukaz rodinného príslušníka občana Únie

Tmavomodrá jednoduchá knižka s nápisom na prednej strane v striebornej farbe: „Průkaz o pobytu rodinného příslušníka občana Evropské unie“ (názov dokladu v češtine).

Tento doklad bol vydávaný rodinným príslušníkom občanov EÚ ako povolenie na prechodný pobyt od 1. mája 2004 do 31. decembra 2012. Maximálna dĺžka platnosti tohto dokladu je 5 rokov – v obehu do 31. decembra 2017.

Od 1. júla 2013 sa namiesto neho vydáva doklad uvedený pod bodom B) Pobytová karta rodinného příslušníka občana Evropské unie.

B. Pobytová karta rodinného příslušníka občana Evropské unie/Pobytový preukaz rodinného príslušníka občana Únie

Tmavomodrá jednoduchá knižka s nápisom na prednej strane v striebornej farbe: „Pobytová karta rodinného příslušníka občana Evropské unie“ (presný názov dokladu v češtine).

Tento doklad bol vydávaný rodinným príslušníkom občanov EÚ ako povolenie na prechodný pobyt (namiesto dokladu A) od 1. januára 2013.

C. Průkaz o povolení k trvalému pobytu/Doklad o trvalom pobyte

Tmavomodrá jednoduchá knižka s nápisom na prednej strane v striebornej farbe: „Průkaz o povolení k trvalému pobytu“ (presný názov dokladu v češtine).

Tento doklad bol vydávaný rodinným príslušníkom občanov EÚ ako povolenie na trvalý pobyt do 14. augusta 2017. Od 15. augusta 2017 sa tento doklad vydáva aj štátnym príslušníkom Švajčiarska, Nórska, Islandu a Lichtenštajnska a ich rodinným príslušníkom ako povolenie na trvalý pobyt. Od 1. januára 2018 sa tento dokument bude vydávať aj občanom EÚ.

D. Potvrzení o přechodném pobytu na území (občané EU)/Potvrdenie o prechodnom pobyte (občania EÚ)

Skladaný štvorstranový doklad zo syntetického papiera s nápisom na prednej strane v čiernej farbe: „Potvrzení o přechodném pobytu na území“. Tento doklad sa vydáva ako povolenie na prechodný pobyt občanom EÚ, Švajčiarska, Nórska, Islandu a Lichtenštajnska na ich požiadanie.

E. Průkaz o povolení k trvalému pobytu občana Evropské unie/Doklad o trvalom pobyte pre občanov EÚ

Fialová jednoduchá knižka s nápisom na prednej strane v striebornej farbe: „Průkaz o povolení k trvalému pobytu občana Evropské unie“ (presný názov dokladu v češtine).

Tento doklad sa vydáva občanom EÚ ako povolenie na trvalý pobyt do konca roka 2017, jeho maximálna platnosť je 10 rokov – v obehu do 31. decembra 2027. Od 1. januára 2018 tento doklad nahradí „Průkaz o povolení k trvalému pobytu“ (pozri doklad uvedený v písmene C).

F. Průkaz o povolení k pobytu pro cizince/Povolenie na pobyt pre cudzincov

Svetlozelená jednoduchá knižka s nápisom na prednej strane v červenej farbe: „Průkaz o povolení k pobytu pro cizince“ (presný názov dokladu v češtine).

Tento doklad bol vydávaný občanom Švajčiarska, Nórska, Islandu a Lichtenštajnska ako povolenie na trvalý pobyt a ich rodinným príslušníkom ako povolenie na prechodný pobyt do 14. augusta 2017. Od 15. augusta 2017 sa tento doklad vydáva iba rodinným príslušníkom občanov Švajčiarska, Nórska, Islandu a Lichtenštajnska ako povolenie na prechodný pobyt.

G. Průkaz povolení k pobytu azylanta/Povolenie na pobyt pre osoby, ktorým bol poskytnutý azyl

Šedá jednoduchá knižka s nápisom na prednej strane v čiernej farbe: „Průkaz povolení k pobytu azylanta“ (presný názov dokladu v češtine). Tento doklad sa vydáva osobám, ktorým bol poskytnutý azyl. Od 4. júla 2011 sa však vydáva iba v osobitných situáciách a vo väčšine prípadov sa namiesto neho vydáva preukaz totožnosti v jednotnom formáte.

H. Průkaz oprávnění k pobytu osoby požívající doplňkové ochrany/Povolenie na pobyt pre osoby, ktorým bola poskytnutá doplnková ochrana

Žltá jednoduchá knižka s nápisom na prednej strane v čiernej farbe: „Průkaz oprávnění k pobytu osoby požívající doplňkové ochrany“ (presný názov dokladu v češtine). Tento doklad sa vydáva osobám, ktorým bola poskytnutá doplnková ochrana. Od 4. júla 2011 sa však vydáva iba v osobitných situáciách a vo väčšine prípadov sa namiesto neho vydáva preukaz totožnosti v jednotnom formáte.

I. Diplomatický identifikační průkaz / Diplomatický preukaz totožnosti

Diplomatický preukaz totožnosti vydáva ministerstvo zahraničných vecí s týmito poznámkami:

POZNÁMKY VYSVETLENIE D Členovia diplomatických misií – diplomatický personál K Členovia konzulárneho úradu – konzulárni úradníci MO/D Členovia medzinárodných organizácií, ktorí požívajú diplomatické výsady a imunity ATP Administratívny a technický personál diplomatických misií KZ Členovia konzulárneho úradu – konzulárni zamestnanci МО/ATP Členovia medzinárodných organizácií, ktorí požívajú rovnaké výsady a imunity ako administratívny a technický personál diplomatických misií MO Členovia medzinárodných organizácií, ktorí požívajú výsady a imunity podľa príslušnej dohody SP, resp. SP/K Služobný personál diplomatických misií, alebo konzulárnych úradov SSO, resp. SSO/K Osoby poskytujúce služby členom diplomatických misií alebo konzulárnych úradov

i) Diplomatický preukaz totožnosti s nápisom na prednej strane v čiernej farbe: „Diplomatický identifikační průkaz/Diplomatický preukaz totožnosti“ sa vydával do 14. augusta 2017 s maximálnou platnosťou 4 roky – v obehu do augusta 2021.

ii) Od 15. augusta 2017 sa vydáva nový diplomatický preukaz totožnosti, ktorý má na prednej strane nápis v čiernej farbe: „Identifikační průkaz a povolení k pobytu/Diplomatický preukaz totožnosti a povolenie na dlhodobý pobyt“.

Tento doklad je papierová karta zaliata do fólie (105 × 74 mm). Na prednej strane je fotografia držiteľa a uvádza sa tu jeho meno, štátna príslušnosť, dátum narodenia, pohlavie, funkcia, adresa a dátum skončenia platnosti identifikačného preukazu. Na zadnej strane je uvedené, že preukaz je úradným dokumentom a dokladom totožnosti, ako aj dokladom o trvalom pobyte v Českej republike.

Zoznam predchádzajúcich uverejnení

(1) Pozri zoznam predchádzajúcich uverejnení na konci tejto aktualizácie.